A fost a șaptea victorie consecutivă a lui FCSB în fața lui Sepsi, iar meciul a ridicat semne de întrebare în privința corectitudinii.
Basarab Panduru a declarat la OrangeSport: "Nu înseamnă că ei s-ar da la o parte, dar oricine s-a uitat la meci, CFR sau Rapid, şi a văzut şi-a pus un semn de întrebare. De ce tu, Sepsi, ai ales să joci cu doi oameni în minus (n.r. jucători U21). Asta e întrebarea pe care ţi-o pui la început.
După care, te uiţi la meci şi vezi că nu au fost periculoşi, nu au ajuns la poartă. Şi penalty-ul ăla a fost cum a fost. Şi acum tremură glezna de cum a dat Debeljuh la penalty".
Florin Prunea a spus la DigiSport: "N-aș fi vrut să arate așa un meci de play-off. Mie mi-a lăsat impresia unui meci amical, cu atâtea greșeli. Vorbim de portari, de fundași, de atacanți... Important e că au luat punctele după șocul cu Rapid".
Acționarul Rapidului, Victor Angelescu, a acuzat încă dinaintea partidei un posibil blat: "La FCSB – Sepsi, e clar cine va câştiga. A câştigat ultimele şase întâlniri, i-au cam bătut peste tot. Iar faptul că cel mai bun jucător al lor ia cartonaş galben în minutul 90+4 după ce dai gol în minutul 90+2.
Dar înseamnă că a făcut-o de vreo trei ori. FCSB ne-a obişnuit să joace cu Iaşiul şi să îl ia înainte de meci pe Luis Phelipe, cu Hermannstadt îl ia pe Baba Alhassan.
Că tot vorbesc ei de omenie. Eu nu acuz, dar spun că nu mi se pare normal. Să iei un cartonaş galben în minutul 90+4 şi apoi să nu joci. Este statistică. Se vede. Sunt multe altele. Celor care le e frică de omenie au făcut-o de multe ori. Nouă ne-a dat gol Micovschi", a spus Victor Angelescu.